Document ID: 31998R1980

31998R1980
L 256/3
SLUŽBENI LIST EUROPSKE UNIJE
17.09.1998.
UREDBA KOMISIJE (EZ) br. 1980/98
od 17. rujna 1998.
o otvaranju i upravljanju carinskim kvotama i carinskim plafonima Zajednice te o uspostavi nadzora Zajednice u okviru referentnih količina za određene poljoprivredne proizvode podrijetlom iz afričkih, karipskih i pacifičkih država (država AKP-a)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 1706/98 od 20. srpnja 1998. o pravilima koja se primjenjuju na poljoprivredne proizvode i robu dobivenu preradom poljoprivrednih proizvoda podrijetlom iz afričkih, karipskih i pacifičkih država (država AKP-a) i o stavljanju izvan snage Uredbe (EEZ) br. 715/90 (1), a posebno njezin članak 30.,
budući da se četvrtom Konvencijom AKP-EZ-a (2), dalje u tekstu „Konvencija” predviđa ukidanje ili sniženje carine na uvoz određenih proizvoda podrijetlom iz država AKP-a u Zajednicu u okviru carinskih kvota, carinskih plafona ili referentnih količina; budući da se carinske kvote, carinski plafoni ili referentne količine predviđene Konvencijom trebaju otvarati godišnje sve do prestanka važenja Konvencije;
budući da u nadležnost Komisije pripada usvajanje provedbenih mjera koje se odnose na otvaranje i upravljanje carinskim kvotama i carinskim plafonima te referentnim količinama Zajednice;
budući da su Uredbom Komisije (EEZ) br. 2454/93 od 2. srpnja 1993. o utvrđivanju odredaba za provedbu Uredbe Vijeća (EEZ) br. 2913/92 o Carinskom zakoniku Zajednice (3), kako je zadnje izmijenjena Uredbom (EZ) br. 1677/98 (4), objedinjene odredbe o upravljanju carinskim kvotama koje se trebaju koristiti po kronološkom redu datuma prihvaćanja deklaracija o puštanju robe u slobodan promet, i odredbe koje se odnose na nadzor nad preferencijalnim uvozom;
budući da je na pregovorima o srednjoročnoj izmjeni Konvencije iz Loméa dogovoreno da izmjene pravila trebaju stupiti na snagu 1. siječnja 1996.; budući da stoga treba predvidjeti da s tim datumom stupi na snagu primjena ove Urede i stavljanje izvan snage uredaba Komisije (EZ) br. 1280/94 (5), kako je izmijenjena Uredbom (EZ) br. 896/95 (6), Uredbe (EZ) br. 2763/94 (7), kako je zadnje izmijenjena Uredbom (EZ) br. 2411/96 (8) i Uredbe (EZ) br. 2942/95 (9), kako je izmijenjena Uredbom (EZ) br. 982/96 (10);
budući da su mjere previđene ovom Uredbom u skladu s mišljenjem Odbora za Carinski zakonik,
DONIJELA JE OVU UREDBU:
Članak 1.
1. Carine na proizvode navedene u Prilogu A podrijetlom iz država AKP-a puštene u slobodan promet u Zajednici i popraćene dokazom o podrijetlu u skladu s Protokolom o podrijetlu uz Konvenciju mogu se ukinuti ili sniziti unutar granica carinskih plafona određenih u tom Prilogu.
2. Carinskim kvotama navedenim u ovom članku upravlja Komisija u skladu s člancima od 308.a do 308.c Uredbe (EEZ) br. 2454/93.
3. Svaka država članica uvoznicima predmetnih proizvoda osigurava jednak i kontinuiran pristup kvotama sve dok to dozvoljava količina unutar relevantnog opsega kvote.
Članak 2.
1. Carine na proizvode navedene u Prilogu B podrijetlom iz država AKP-a puštene u slobodan promet u Zajednici i popraćene dokazom o podrijetlu u skladu s Protokolom o podrijetlu uz Konvenciju mogu se ukinuti unutar granica carinskih plafona određenih u tom Prilogu.
2. Carinski plafon iz ovog članka podliježe nadzoru Zajednice koji provodi Komisija u bliskoj suradnji s državama članicama u skladu s člankom 308.d Uredbe (EEZ) br. 2454/93.
Članak 3.
1. Carine na proizvode navedene u Prilogu C podrijetlom iz država AKP-a puštene u slobodan promet u Zajednici i popraćene dokazom o podrijetlu u skladu s Protokolom o podrijetlu uz Konvenciju mogu se ukinuti unutar granica referentnih količina određenih u tom Prilogu, a ti proizvodi podliježu nadzoru Zajednice.
2. Korištenje referentnih količina evidentira se na razini Zajednica na temelju podataka koje Komisiji šalju države članice u skladu s člankom 308.d Uredbe (EEZ) br. 2454/93.
Članak 4.
Komisija u bliskoj suradnji s državama članicama poduzima sve korake potrebne za primjenu ove Uredbe.
Članak 5.
Uredbe (EZ) br. 1280/94, (EZ) br. 2763/94 i (EZ) br. 2942/95 stavljaju se izvan snage.
Članak 6.
Ova Uredba stupa na snagu sljedećeg dana od dana objave u Službenom listu Europskih zajednica.
Primjenjuje se s učinkom od 1. siječnja 1996.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 17. rujna 1998.

Labels: 3
18
6